XI. gimnazija u Zagrebu
<s>XI. gimnazija u Zagrebu je javna opća gimnazija.</s><s>Među dvadeset, je, najboljih škola u Hrvatskoj prema rezultatima na Državnoj maturi.</s><s>Nalazi se na Savskoj cesti, u četvrti Vrbik (dio Trnja), u neposrednoj blizini Zagrepčanke.</s><s>Dijeli zgradu s Učiteljskim fakultetom (koji koristi većinu zgrade) i područnom školom Savska (dio OŠ Davorina Trstenjaka).</s>

<s>Povijest
Odobrenje za njezin osnutak dao je još 1926.godine, "s puno razumijevanja i s dalekovidnošću državnika, pedagoga i oca", tadašnji ministar prosvjete Stjepan Radić.</s><s>Sadašnju zgradu škole izgradile su 1937.</s><s>Sestre milosrdnice.</s><s>Ona se nalazi na Savskoj cesti uz potok Kuniščak (koji danas teče ispod šetališta Gagarinov put), ima tri kata i dvoranu.</s><s>25. studenog 1939. novu je zgradu "za prosvjetu i odgoj" blagoslovio nadbiskup zagrebački Alojzije Stepinac.</s><s>U vremenu prepunome napetosti, počela je prva školska godina 1939./1940.</s><s>Zbog drugog svjetskog rata zgrada je privremeno promijenila namjenu, te je 1944. u dio zgrade smještena bolnica s 300 ranjenika.</s><s>Sestre milosrdnice su od Njemačke vojske preuzele zgradu tek u svibnju 1945.</s><s>Nastava XI.gimnazije do rujna 1963. održavala se u Medulićevoj 33.</s><s>Ukidanjem petogodišnje učiteljske škole 1961.godine, XI. gimnazija postaje škola pedagoškog smjera.</s><s>Atribut "pedagoška" ostao je i kad je proglašena "općom gimnazijom", a i danas je to čest nadimak škole.</s><s>Prosvjetnom reformom, takozvanom Šuvarovom reformom, 1977.godine ukinute su gimnazije.</s><s>Tada se XI. gimnazija, V.gimnazija i Odgajateljska škola (današnje VI.gimnazija i Klasična gimnazija) udružuju u Pedagoško-obrazovni centar "Bogdan Ogrizović".</s><s>1991. taj se centar rasformirao na škole koje su ga osnovale, pa je tako XI. gimnazija ponovno postala samostalna gimnazija.</s>

<s>Škola danas
XI. gimnaziju danas pohađa oko 450 učenika u 16 razreda, što ju svrstava u red manjih gimnazija u Zagrebu.</s><s>U gimnaziji je zaposleno 42 djelatnika.</s><s>Škola se neprestano obnavlja te posjeduje 3 specijalizirana kabineta za prirodne znanosti biologiju, kemiju i fiziku, kao i informatički kabinet.</s><s>Škola ima i dvoranu za TZK.</s><s>Nastava se odvija samo u jutarnjem turnusu.</s><s>Jutarnji turnus počinje u 8 sati.</s><s>Nastavni sat traje 45 minuta, a odmori 5 minuta, izuzev velikog odmora poslije trećeg sata koji traje 20 minuta.</s><s>Predaju se 22 predmeta: hrvatski jezik, latinski jezik, 2 strana jezika (njemački, engleski ili talijanski), glazbena umjetnost, likovna umjetnost, psihologija, logika, filozofija, sociologija, povijest, geografija, matematika, fizika, kemija, biologija, informatika, politika i gospodarstvo, tjelesna i zdravstvena kultura i izborni predmet (etika ili vjeronauk).</s><s>Također ima fakultativni predmet astronomije i poljskog jezika.</s><s>Česta je i terenska nastava.</s><s>U Drugom razredu tradicionalno se putuje u Dubrovnik, dok se na maturalno putovanje ide između trećeg i četvrtog razreda.</s>

<s>Izvori</s>

<s>Vanjske veze 
 Službene stranice škole</s>

<s>Škole u Zagrebu</s>

